SET ปิดลบ 23 จุด วิตก “โควิด” สายพันธุ์อังกฤษแพร่เร็ว ทำยอดติดเชื้อพุ่ง
SET ปิดลบ 23 จุด วิตก “โควิด” สายพันธุ์อังกฤษแพร่เร็ว ทำยอดติดเชื้อพุ่ง
7 เม.ย. 2564

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,556.56 จุด ลดลง 23.10 จุด (-1.46%) มูลค่าการซื้อขาย 107,774.43 ล้านบาท
10 หุ้นกดดัชนีวันนี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยวันนี้เซตามปัจจัยในประเทศในเรื่องการแพร่ระบาดไวรัสโควิด-19 ที่มีจำนวนผู้ติดเชื้อเร่งตัวขึ้น ซึ่งรอบนี้กังวลถึงสายพันธุ์โควิดที่มีการแพร่กระจายไปเร็ว ทำให้ต้องติดตามสถานการณ์การแพร่ระบาดอย่างใกล้ชิด
ขณะที่ตลาดต่างประเทศต่างบวกกัน โดยตลาดหุ้นในภูมิภาคเอเชียเคลื่อนไหวในแดนบวกเป็นส่วนใหญ่ เช่นเดียวกับตลาดในยุโรปที่เทรดบ่ายนี้ก็บวกเช่นกัน ตอบรับความคาดหวังการฟื้นตัวเศรษฐกิจโลก หลังจากที่กองทุนการเงินระหว่างประเทศ (IMF) ได้ปรับคาดการณ์การเติบโตเศรษฐกิจโลกขึ้น จากที่ประเทศพัฒนาแล้วมีการกระจายวัคซีนโควิดได้ดี ขณะที่เศรษฐกิจไทยดูจะเปราะบางจากการแพร่ระบาดโควิด-19  และใกล้จะเข้าสู่ช่วงเทศกาลสงกรานต์แล้ว ปัจจัยบวกจึงไม่ค่อยมีเท่าไร
แนวโน้มการลงทุนในวันพรุ่งนี้ (8 เม.ย.) น.ส.ธีรดา กล่าวว่า ตลาดฯคงจะซึม ๆ ซึ่งถ้ายืนเหนือแนวรับ 1,560 จุดได้ถือว่ายังดี  แต่ถ้าไม่ได้ก็จะมีแนวรับถัดไปที่ 1,550 จุด ส่วนแนวต้านให้ไว้ที่ 1,570-1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT มูลค่าการซื้อขาย 5,040.22 ล้านบาท ปิดที่ 44.75 บาท เพิ่มขึ้น 2.75 บาท
DELTA มูลค่าการซื้อขาย 4,007.19 ล้านบาท ปิดที่ 362.00 บาท ลดลง 17.00 บาท
STA มูลค่าการซื้อขาย 3,896.45 ล้านบาท ปิดที่ 49.25 บาท เพิ่มขึ้น 2.25 บาท
STARK มูลค่าการซื้อขาย 3,643.68 ล้านบาท ปิดที่ 4.54 บาท เพิ่มขึ้น 0.16 บาท
PTT มูลค่าการซื้อขาย 3,294.17 ล้านบาท ปิดที่ 39.50 บาท ลดลง 0.50 บาท